Efter et møde med trænerstab og spillertrup er der enighed om, at Anders Thomsen ikke længere skal være på cheftrænerposten. - Det handler om det ulyksalige, at kemien mellem Anders og spillertruppen ikke fungerede. Tilliden var brudt på en måde, hvor vi ikke så det muligt at genopbygge den, udtaler Carsten Hedemann fra ledelsen af klubben i en pressemeddelelse. Beslutningen er foretaget af en enig bestyrelse. Der er endnu ikke en løsning på plads, men Carsten Hedemann lover, at det vil ske inden Ribe Esbjerg kampen på lørdag. Assistenttræner Anders Fredsgaard er stadig en del af teamet, og han vil også være på bænken lørdag.

Opsummering:
Anders Thomsen er ikke længere en del af ligaholdet i Mors-Thy Håndbold.